**Nummer TC 2.1**

**BRØNDBY KOMMUNE**

**Træningscenter Brøndby**

**Udarbejdet af:** Forår 2011

**Godkendt i MED den:** 18/8 2011 + 10/9 2020 + 2/9 2021

**Ansvarlig:** Centerleder Ulla Frausing

**Revideres senest:** august 2023

**Revideret:** december 2014, september 2021 af Pernille Wallentin

|  |  |
| --- | --- |
| **Instruks vedrørende: Lokal løndannelse for medarbejdere i FOA, ETF og DF** | |
| **Målgruppe** | Medarbejdere under overenskomst med FOA, ETF og DF ansat i Træningscenter Brøndby. |
| **Formål** | At sikre en ensartet og synlig arbejdsgang i forbindelse med den årlige lønforhandling. |
| **Mål** | At alle medarbejdere følger instruksen, så alle har lige adgang til at få ønske om lønudvikling forhandlet via TR en gang årligt. |
|  | **Generelt:**  Som udgangspunkt skal der forhandles løn minimum en gang om året, som sker mellem TR for det pågældende fagområde og leder.  Medarbejdere kan til en hver tid gå til leder for en lønsamtale, men selve lønforhandlingen sker mellem TR og leder ved de årlige forhandlinger.  Det er medarbejdernes egen pligt, at indgive lønforhandlingsforslag både til TR og leder, og forslaget tages så med til forhandlingerne. TR står til rådighed med hjælp til udfærdigelse af lønforhandlingsforslaget.  TR forhandler for alle medarbejdere, også dem som ikke er organiseret i fagforeningen, dog vil TR i dette tilfælde ikke stå til rådighed med hjælp vedrørende lønforhandlingsforslaget.  Såfremt der via OK er afsat lønmidler, skal TR sørge for at have sit mandat i orden. Det vil sige, at have drøftet med de medarbejdere TR repræsenterer, hvilken strategi TR skal gå til forhandling med.  Midlerne til forhandlinger vil være forskellige fra år til år. Som udgangspunkt er det kun lokale lønmidler inklusiv eventuelle tilbageløbsmidler, der kan forhandles om.  Det er ledelsens ansvar at sikre, at forhandlinger ved begæring gennemføres inden for gældende tidsfrister.  **Før forhandlingen:**   * Senest 15. september skal begæring om forhandling fremsættes af TR og/eller leder. * Ultimo september/primo oktober mødes TR og leder og taler lønøkonomi og taler om det økonomiske grundlag for årets forhandling. Der aftales ligeledes den videre køreplan for en evt. forhandling. * TR holder møde med medarbejderne eller udsender mail og informerer om det økonomiske grundlag. Hvis der er penge til en forhandling skal der tages stilling til en fælles strategi, fx om man dette år går efter individuelle tillæg, forhåndsaftaler eller et kollektivt løft. * De medarbejdere som ønsker, at de skal tilgodeses, udarbejder selv deres lønforhandlingsforslag og sender både til TR og leder. * TR og leder samler forslagene hver for sig og laver en prioritering * Senest 14 dage før selve forhandlingen fremsender leder og TR de forhandlingsforslag de ønsker taget op til forhandlingerne til hinanden. * Det anbefales at forhandlingerne er afsluttet inden udgangen af oktober. Engangstillæg effektueres med november lønnen og lønaftaler skal være indgået senest ultimo november.   **Selve forhandlingen:**   * TR, leder og evt. en repræsentant fra personaleafdelingen mødes. * Der forhandles om de fremsendte forslag. * Det er altid i orden at bede om pause i forhandlingerne, hvor parterne kan gå hver til sit og drøfte de ting, der er kommet på bordet * Det kan være nødvendigt, at afbryde forhandlingerne, hvis forhandlingerne går i en anden retning end hvad man havde mandat til i første omgang * Leder skriver referat fra forhandlingen, som begge parter skal underskrive på mødet.   **Efter forhandlingen:**   * Leder underretter de implicerede, både om de har fået det ønskede eller ej * Lønaftaler udfærdiges og TR med aftaleretten og leder skriver under på de aftaler, som er indgået. TR kan ikke skrive under på en aftale, før TR har sikret sig,   at medarbejderen godkender aftalen   * TR holder et opsamlingsmøde, hvor resultaterne bliver gennemgået. Individuelle tillæg bliver ikke offentliggjort uden samtykke fra den enkelte. |
| **Lovgrundlag**  **Referencer**  **Kilder** | Aftale mellem KL og Forhandlingsfællesskabet om overenskomst- og aftalefornyelsen, gældende fra 01.04.2021-31.03.24  Overenskomst FOA, Social-Sundhed, gældende fra 2021-2024. |